1.9 การควบคุมภายใน

  บริษัทให้ความสำคัญต่อระบบการควบคุมภายในสำหรับทั้งระดับบริหารและระดับปฏิบัติการ
  เพื่อป้องกันความ

เสียหายที่อาจเกิดขึ้นกับบริษัทฯ โดยรวม ครอบคลุมทั้งด้านการเงิน การดำเนินงาน
การบริหารความเสี่ยงและการกำกับดูแลการปฏิบัติงาน
ให้สามารถบรรลุวัตถุประสงค์เกี่ยวกับใช้ทรัพยากรให้เกิดประโยชน์สูงสุด
การดูแลรักษาและป้องกันทรัพย์สิน ลดความผิดพลาด การรั่วไหลและการสูญหาย
จัดให้มีการควบคุมดูแลและมีการแบ่งแยกหน้าที่ความรับผิดชอบในการอนุมัติ การบันทึกรายการ
และการจัดเก็บดูแลทรัพย์สินออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม นอกจากนี้
บริษัทยังมีการตรวจสอบภายในทางด้านการเงิน รวมถึงระบบการรายงานทางการเงิน
ให้มีความถูกต้องเชื่อถือได้ เพื่อให้เป็นไปตามระเบียบ ข้อบังคับ กฎหมาย ที่เกี่ยวข้อง
โดยจัดให้มีระบบการติดตามโดยผู้บริหารสายงานที่รับผิดชอบอยู่เป็นระยะ

จากการประเมินของคณะกรรมการบริษัท ร่วมกับคณะกรรมการตรวจสอบในปี 2554
ได้ประเมินความเพียงพอของระบบการควบคุมภายในของบริษัท 5 องค์ประกอบในด้านต่าง ๆ
ซึ่งมีความเชื่อมโยงกัน ดังนี้

1.  องค์กรและสภาพแวดล้อมของการควบคุม

บริษัทมีโครงสร้างบริหารองค์กรอย่างเหมาะสม
มีการกำหนดขอบเขตอำนาจหน้าที่ความรับผิดชอบอย่างชัดเจน
มีนโยบายส่งเสริมวัฒนธรรมองค์กรให้พนักงานทุกระดับมีจิตสำนึกที่ดีในการปฏิบัติงานในหน้าที่ด้วยความรอบรู้
มีความรับผิดชอบ ให้ความสำคัญของระบบการควบคุมภายใน พนักงานทุกคนทราบถึงบทบาท อำนาจ
หน้าที่ และตระหนักถึงความรับผิดชอบของตน
ถือปฏิบัติตามนโยบายและคู่มือระเบียบวิธีปฏิบัติงานอย่างเคร่งครัด
เพื่อให้มีการสอบทานและรายงานความเพียงพอของการควบคุมภายในรวมถึงการปฏิบัติงานจริงว่าเป็นไปตามนโยบายที่กำหนดไว้อยู่อย่างต่อเนื่อง

2. การบริหารความเสี่ยง

บริษัทมีการจัดตั้งคณะกรรมการบริหารความเสี่ยง
ซึ่งทำหน้าที่วิเคราะห์ถึงปัจจัยที่เป็นสาเหตุและมีการกำหนดมาตรการในการติดตามเหตุการณ์ที่เป็นสาเหตุของปัจจัยเสี่ยง
มาตรการในการลดความเสี่ยง และมีการกำหนดมาตรการในการรายงานอุบัติการณ์ (Incident
Report) และการติดตามเหตุการณ์ที่เป็นสาเหตุของปัจจัยเสี่ยง จัดแผนรองรับ
และกำหนดตัวผู้กำกับดูแลการสั่งการและประสานงานกรณีเกิดเหตุฉุกเฉิน
รวมทั้งมาตรการในการลดความเสี่ยง
รวมถึงมอบหมายให้หน่วยงานที่เกี่ยวข้องติดตามความเสี่ยงนั้นๆ อย่างต่อเนื่อง
ซึ่งเป็นไปตามมาตรฐาน HA

3. การควบคุมการปฏิบัติงานของฝ่ายบริหาร

บริษัทมีการกำหนดขอบเขต อำนาจหน้าที่ และระดับการอนุมัติรายการ
และวงเงินอำนาจในการอนุมัติของฝ่ายบริหาร
และมีระเบียบและวิธีปฎิบัติกรณีเกิดความขัดแย้งทางผลประโยชน์ของกรรมการและผู้บริหารระดับสูงไว้อย่างชัดเจน
รวมทั้งมีการรายงานผลการดำเนินงานของฝ่ายบริหารต่อคณะกรรมการบริษัทเป็นวาระการประชุมอย่างสม่ำเสมอ
โดยกำหนดไว้เป็นประจำทุก 3 เดือน

4. ด้านระบบสารสนเทศและการสื่อสารข้อมูล

  บริษัทได้จัดให้มีระบบสารสนเทศอย่างเพียงพอ และมีการควบคุมความปลอดภัยในการเข้าถึงข้อมูล
  เพื่อ

รักษาความลับของลูกค้าตามคำประกาศสิทธิผู้ป่วย
รวมถึงการจัดให้มีหน่วยงานสังเคราะห์คุณภาพของข้อมูล ให้มีเนื้อหาถูกต้อง
เหมาะสมเพียงพอต่อการตัดสินใจ มีความเป็นปัจจุบัน มีการจัดเก็บที่ดี และมีรูปแบบที่เข้าใจง่าย
ตรงตามความต้องการของผู้ใช้ข้อมูล
นอกจากนี้ระบบสารสนเทศในส่วนของเวชระเบียนอิเล็คทรอนิคส์ (E-Medical Record)
ระบบจดหมายอิเล็คทรอนิคส์ (E-mail) รวมถึงระบบเครือข่ายภายในองค์กร (Intranet
Portal)
ยังช่วยเพิ่มความรวดเร็วในการติดต่อสื่อสารและการให้บริการกับทั้งภายในและภายนอกองค์กร
เพื่อให้ผู้มีส่วนเกี่ยวข้องโดยเฉพาะบุคลากรของบริษัทมีความเข้าใจตรงกัน
สามารถปฏิบัติงานได้อย่างถูกต้อง ประหยัดทรัพยากรสิ่งพิมพ์
สามารถแบ่งปันความรู้ในการปฏิบัติงานได้ในวงกว้าง
นอกจากนี้ระบบสารสนเทศยังช่วยให้มีการรายงานข้อมูลที่สำคัญต่างๆ
ต่อผู้บริหารและคณะกรรมการของบริษัทได้ทันเวลาอย่างสม่ำเสมอ

5. ด้านระบบการติดตาม

บริษัทจัดให้มีการประชุมเพื่อติดตามผลการดำเนินงาน
ความเสี่ยงและตัวชี้วัดการดำเนินงานของบริษัทอย่างสม่ำเสมอ
รวมทั้งจัดให้มีการดำเนินการบริหารความเสี่ยง
และวิเคราะห์หาสาเหตุตัวชี้วัดที่ไม่เป็นไปตามเป้าหมายในการดำเนินงานของบริษัทเพื่อนำไปดำเนินการแก้ไข
ตามที่คณะกรรมการตรวจสอบได้ให้ความเห็นไว้ในรายงานของคณะกรรมการตรวจสอบประจำปี
2554

รายงานคณะกรรมการตรวจสอบ

บริษัท โรงพยาบาลไทยนครินทร์ จำกัด (มหาชน)

เรียน คณะกรรมการ

บริษัท โรงพยาบาลไทยนครินทร์ จำกัด (มหาชน)

คณะกรรมการตรวจสอบ โดยการแต่งตั้งจากมติคณะกรรมการของบริษัทประกอบด้วยกรรมการอิสระ
จำนวน 5 ท่าน โดยมีนายไกรศักดิ์ ขัดคำ เป็นประธานกรรมการตรวจสอบ นายปัญญา
อิสระวรวาณิช นายแพทย์เชิดศักดิ์ ธีระบุตร นายแพทย์ปรีดี เหตระกูล และพล.ต.อ. สวัสดิ์
อมรวิวัฒน์ เป็นกรรมการตรวจสอบ และนายก้องภัค ลออเอก ผู้จัดการฝ่ายนิติการ
ทำหน้าที่เลขานุการคณะกรรมการตรวจสอบ

คณะกรรมการตรวจสอบได้ปฏิบัติงานภายใต้ขอบเขต หน้าที่
และความรับผิดชอบตามที่ได้รับมอบหมายจากคณะกรรมการบริษัทอย่างรอบคอบด้วยความรู้
ความสามารถ และความเป็นอิสระโดยไม่มีข้อจำกัดและเงื่อนไขในการได้รับข้อมูล
และเป็นไปตามข้อกำหนด และกฎหมายที่เกี่ยวข้องของตลาดหลักทรัพย์แห่งประเทศไทย
ตลอดจนคำแนะนำในเรื่องต่างๆ ที่เกี่ยวข้อง และได้รับความร่วมมือเป็นอย่างดีจากผู้บริหาร
ผู้ตรวจสอบภายใน และผู้สอบบัญชีของบริษัท โดยในรอบระยะเวลาบัญชีปี 2554 ระหว่างวันที่ 1
สิงหาคม 2553 ถึงวันที่ 31 กรกฎาคม 2554 คณะกรรมการตรวจสอบได้มีการประชุมร่วมกัน
จำนวน 4 ครั้ง และในการประชุมดังกล่าวจะมีผู้บริหาร ผู้ตรวจสอบภายใน และผู้สอบบัญชีของบริษัท
เป็นผู้ให้ข้อมูล โดยสรุปสาระสำคัญได้ดังนี้

1.  สอบทานงบการเงินรายไตรมาสและงบการเงินประจำปี 2554
    ได้สอบถามและรับฟังคำชี้แจงจากผู้บริหาร
    และผู้สอบบัญชีในเรื่องความถูกต้องครบถ้วนของงบการเงินและความเพียงพอในการเปิดเผยข้อมูล
    ซึ่งคณะกรรมการตรวจสอบมีความเห็นสอดคล้องกับผู้สอบบัญชีว่ารายงานการเงินดังกล่าวมีความถูกต้องตามที่ควรในสาระสำคัญและเชื่อถือได้ตามมาตรฐานการบัญชีที่รับรองทั่วไป

2.  สอบทานงานระบบการตรวจสอบภายใน
    ได้พิจารณาภารกิจขอบเขตการปฏิบัติงานหน้าที่และความรับผิดชอบ
    และความเป็นอิสระของผู้ตรวจสอบภายใน
    ให้สอดคล้องกับแนวทางการตรวจสอบภายในของตลาดหลักทรัพย์แห่งประเทศไทย
    ทั้งนี้คณะกรรมการตรวจสอบมีความเห็นว่าบริษัทมีระบบการตรวจสอบภายใน ที่เพียงพอ
    เหมาะสม และมีประสิทธิภาพเป็นไปตามมาตรฐาน

3.  สอบทานข้อมูลการดำเนินงานและระบบการควบคุมภายใน
    เพื่อประเมินความเพียงพอเหมาะสมและประสิทธิผลของระบบการควบคุมภายใน
    อันจะช่วยส่งเสริมให้การดำเนิน งานบรรลุตามเป้าหมายนโยบายของบริษัท
    โดยพิจารณาจากรายงานการตรวจสอบภายใน ตามแผนงานที่ได้รับอนุมัติ
    ซึ่งครอบคลุมระบบงานที่สำคัญของบริษัท ทั้งนี้ ไม่พบข้อบกพร่องที่เป็นสาระสำคัญ
    บริษัทมีการดูแลทรัพย์สินที่เหมาะสม มีการปฏิบัติตาม
    กฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์ กฎหมาย
    และระเบียบข้อบังคับที่เกี่ยวข้องกับธุรกิจของบริษัทมีการมอบอำนาจ
    และอนุมัติให้ดำเนินงานอย่างมีขั้นตอนตามหลักเกณฑ์ที่กำหนดไว้เป็นไปตามระบบการควบคุมภายในที่ดี
    และมีการกำกับดูแลกิจการที่มีความโปร่งใสตลอดจนมีการ
    ปรับปรุงแก้ไขให้สอดคล้องกับสถานการณ์ที่เปลี่ยนแปลงไปอย่างมีประสิทธิภาพ

4.  สอบทานและให้ความเห็นต่อรายการที่เกี่ยวโยงกันหรือรายการที่อาก่อให้เกิดความขัดแย้งทางผลประโยชน์
    การตกลงเข้าทำรายการของบริษัทมีความสมเหตุสมผลและเป็นประโยชน์สูงสุดต่อการดำเนินธุรกิจของบริษัทและมีความโปร่งใส
    และมีการเปิดเผยข้อมูลอย่างถูกต้องและครบถ้วน

  5. พิจารณาและเสนอแต่งตั้งผู้สอบบัญชี คณะกรรมการตรวจสอบได้พิจารณา และให้ความเห็นต่อ

  คณะกรรมการบริษัท เพื่อเสนอขออนุมัติต่อที่ประชุมผู้ถือหุ้นในการแต่งตั้ง นายวิรัช  อภิเมธีธำรง

  เลขทะเบียน   1378 หรือนายชัยกรณ์  อุ่นปิติพงษา เลขทะเบียน 3196   หรือนายอภิรักษ์
  อติอนุวรรตน์ 

  เลขทะเบียน   5202    แห่งสำนักงาน ดร.วิรัช แอนด์ แอสโซซิเอทส์    เป็นผู้สอบบัญชี
  ประจำปี 2555  

  ของบริษัท   โดยกำหนดค่าตอบแทนสำหรับผู้สอบบัญชีประจำปีสิ้นสุด ณ วันที่  31 กรกฎาคม 
  2555 

  เป็นจำนวนเงิน   800,000 บาท  และค่าใช้จ่ายในการปฏิบัติงานตรวจสอบที่จ่ายจริงไม่เกิน 
  10,000  บาท      

คณะกรรมการตรวจสอบได้ปฏิบัติหน้าที่ครบถ้วนตามที่ได้รับมอบหมายจากคณะกรรมการบริษัท
และมีความเห็นว่าบริษัท มีการรายงานข้อมูลทางการเงินและการดำเนินงานอย่างถูกต้อง
มีระบบการควบคุมภายใน การตรวจสอบภายใน มีการปฏิบัติตามกฎหมาย
ข้อกำหนดและระเบียบข้อบังคับต่างๆ ที่เกี่ยวข้อง
มีการเปิดเผยรายการที่เกี่ยวโยงกันอย่างถูกต้องและมีการปฏิบัติงานที่สอดคล้องกับระบบการกำกับดูแลกิจการที่ดีอย่างเพียงพอ
โปร่งใส และเชื่อถือได้
รวมทั้งมีการพัฒนาปรับปรุงระบบการปฏิบัติงานให้มีคุณภาพและเหมาะสมกับสภาพแวดล้อมทางธุรกิจอย่างต่อเนื่อง

  (นายไกรศักดิ์ ขัดคำ)

  ประธานคณะกรรมการตรวจสอบ

  บริษัท โรงพยาบาลไทยนครินทร์ จำกัด (มหาชน)